  Анжелика Тихонова корреспондент Ижкарын Удмуртской урамысь сюрес люкетэз выльдӥзы. Со сярысь сюрес лэсьтонъя «Ижевское» предприятилэн «ВКонтакте» мерлыко вотэсысь огиназ ивортэмын. Сюресчиос Ленин нимо урам дорысен Краев нимо урам дорозь асфальт шобретэз воштӥзы. Тупатъям сюреслэн быдӟалаез оглом 12 сюрс 507 квадрат метр луиз Тупатъян ужъёс улсын ӧнерчиос алама луэм выли сӥзэ куштӥзы, тужгес зол бырем интыоссэ рос-прос тупатъязы, ӵошкытатӥсь асфальтобетонлэсь но щебеньлэсь но мастикалэсь асфальтобетонлэсь кык сӥ вӧлдӥзы, 27 колодчаосты ӝутӥзы, 2 сюрс 487 погон метр бордюръёс пуктӥзы, оглом 2 сюрс 941 квадрат метр тротуаръёсты выльдӥзы. Ужъёсты «Кышкыттэм но ӟечлыко автомобиль сюресъёс» йӧскалык ӵектос улсын быдэстӥзы.  Тодэ вайытом, сюресчиос озьы ик Ижкарысь Фурманов нимо урамысь сюресэз тупатъязы.  Тегъёс: Ижкар Удмуртия сюресъёс тупатъянужъёс  